1. ETEC

Galddators un integrētais galddators 1.1. Sākot no 2014. gada 1. jūlija 1.1.1. Gada kopējais energopatēriņš (ETEC, kas izteikts kWh/gadā) nepārsniedz: a) A kategorijas datoram: 133,00; b) B kategorijas datoram: 158,00; c) C kategorijas datoram: 188,00; d) D kategorijas datoram: 211,00. ETEC nosaka, izmantojot šādu formulu: Datoriem, kam nav diskrētā miega režīma, bet dīkstāves energopatēriņš ir mazāks par vai vienāds ar 10,00 W, iepriekš norādītajā vienādojumā miega režīma (Psleep) vietā var izmantot dīkstāves (Pidle) energopatēriņu, izmantojot šādu formulu: Visi Px ir jaudas vērtības norādītajā režīmā/stāvoklī, kā noteikts definīciju sadaļā, un novērtēti vatos (W) saskaņā ar III pielikumā norādītajām procedūrām. 1.1.2. Piemēro šādas komplektācijai atbilstīgas korekcijas: a) atmiņa: 1 kWh gadā par katru GB virs pamatatmiņas, ja pamatatmiņa ir 2 GB (A, B un C kategorijas datoriem) un 4 GB (D kategorijas datoriem); b) papildu iekšējā atmiņa: 25 kWh gadā; c) diskrēts televīzijas uztvērējs: 15 kWh gadā; d) diskrēta audiokarte: 15 kWh gadā; e) diskrētā grafikas karte (dGfx) pirmajai un katrai papildu diskrētajai grafikas kartei.



dGfx kategorija Kopējā energopatēriņa kvota (kWh/gadā) Pirmā diskrētā grafikas karte (dGfx) G1 34 G2 54 G3 69 G4 100 G5 133 G6 166 G7 225 Katra papildu diskrētā grafikas karte (dGfx) G1 20 G2 32 G3 41 G4 59 G5 78 G6 98 G7 133 1.1.3. Pielikuma 1.1.2. un 1.2.2. punktā minētās komplektācijai atbilstīgās korekcijas attiecībā uz diskrētajām grafikas kartēm (dGfx), diskrētajiem televīzijas uztvērējiem un diskrēto audiokarti attiecas tikai uz tādām kartēm un uztvērējiem, kas ir iespējotas galddatoru vai integrēto datoru testēšanas laikā. 1.1.4. Pielikuma 1.1.1. un 1.1.2. punkta noteikumus un 1.2. punktā paredzēto šo noteikumu pārskatīšanu nepiemēro D kategorijas galddatoriem un integrētajiem galddatoriem, kas atbilst visiem turpmāk nosauktajiem tehniskajiem parametriem: a) tiem ir vismaz seši fiziskie centrālā procesora (CPU) kodoli; b) tiem ir diskrētā(-ās) grafikas karte(-es) (dGfx), kas nodrošina kopējos kadru bufera joslas platumus virs 320 GB/s; c) tiem ir vismaz 16 GB sistēmas atmiņa; d) tiem ir barošanas avots ar nominālo izejas jaudu vismaz 1 000 W apmērā. 1.2. Sākot no 2016. gada 1. janvāra 1.2.1. Pielikuma 1.1.1. punktā noteikto gada kopējo energopatēriņu pārskata, kā norādīts turpmāk. Gada kopējais energopatēriņš (ETEC, kas izteikts kWh/gadā) nepārsniedz: a) A kategorijas datoram: 94,00; b) B kategorijas datoram: 112,00; c) C kategorijas datoram: 134,00; d) D kategorijas datoram: 150,00. 1.2.2. Piemēro turpmāk norādītās pārskatītās komplektācijai atbilstīgās korekcijas attiecībā uz dGfx, kā noteikts 1.1.2. punkta e) apakšpunktā.



dGfx kategorija Kopējā energopatēriņa kvota (kWh/gadā) Pirmā diskrētā grafikas karte (dGfx) G1 18 G2 30 G3 38 G4 54 G5 72 G6 90 G7 122 Katra papildu diskrētā grafikas karte (dGfx) G1 11 G2 17 G3 22 G4 32 G5 42 G6 53 G7 72

Piezīmjdators 1.3. Sākot no 2014. gada 1. jūlija 1.3.1. Gada kopējais energopatēriņš (ETEC, kas izteikts kWh gadā) nepārsniedz: a) A kategorijas datoram: 36,00; b) B kategorijas datoram: 48,00; c) C kategorijas datoram: 80,50. ETEC nosaka, izmantojot šādu formulu: , kur visi Px ir energopatēriņa vērtības norādītajā režīmā/stāvoklī, kā noteikts definīciju sadaļā, un novērtēti vatos (W) saskaņā ar III pielikumā norādītajām procedūrām. 1.3.2. Piemēro šādas komplektācijai atbilstīgas korekcijas: a) atmiņa: 0,4 kWh gadā par katru GB virs pamatatmiņas, ja pamatatmiņa ir 4 GB; b) papildu iekšējā atmiņa: 3 kWh gadā; c) diskrēts televīzijas uztvērējs: 2,1 kWh gadā; d) diskrētā grafikas karte (dGfx) (pirmajai un katrai papildu diskrētajai grafikas kartei).



dGfx kategorija Kopējā energopatēriņa kvota (kWh/gadā) Pirmā diskrētā grafikas karte (dGfx) G1 12 G2 20 G3 26 G4 37 G5 49 G6 61 G7 113 Katra papildu diskrētā grafikas karte (dGfx) G1 7 G2 12 G3 15 G4 22 G5 29 G6 36 G7 66 1.3.3. Pielikuma 1.3.2. un 1.4.2. punktā minētās komplektācijai atbilstīgās korekcijas attiecībā uz diskrētajām grafikas kartēm (dGfx) un diskrētajiem televīzijas uztvērējiem attiecas tikai uz tādām kartēm un uztvērējiem, kas ir iespējotas piezīmjdatoru testēšanas laikā. 1.3.4. Pielikuma 1.3.1. un 1.3.2. punkta noteikumus un 1.4. punktā paredzēto noteikumu pārskatīšanu nepiemēro C kategorijas piezīmjdatoriem, kas atbilst visiem turpmāk nosauktajiem tehniskajiem parametriem: a) tiem ir vismaz četri fiziskie centrālā procesora (CPU) kodoli; b) tiem ir diskrētā(-ās) grafikas karte(-es) (dGfx), kas nodrošina kopējos kadru bufera joslas platumus virs 225 GB/s; c) tiem ir vismaz 16 GB sistēmas atmiņa. 1.4. Sākot no 2016. gada 1. janvāra 1.4.1. Pielikuma 1.3.1. punktā noteikto gada kopējo energopatēriņu pārskata, kā norādīts turpmāk. Gada kopējais energopatēriņš (ETEC, kas izteikts kWh gadā) nepārsniedz: a) A kategorijas datoram: 27,00; b) B kategorijas datoram: 36,00; c) C kategorijas datoram: 60,50. 1.4.2. Piemēro turpmāk norādītās pārskatītās komplektācijai atbilstīgās korekcijas attiecībā uz dGfx, kā noteikts 1.3.2. punkta d) apakšpunktā.



dGfx kategorija Kopējā energopatēriņa kvota (kWh/gadā) Pirmā diskrētā grafikas karte (dGfx) G1 7 G2 11 G3 13 G4 20 G5 27 G6 33 G7 61 Katra papildu diskrētā grafikas karte (dGfx) G1 4 G2 6 G3 8 G4 12 G5 16 G6 20 G7 36

2. MIEGA REŽĪMS

Galddators, integrētais galddators un piezīmjdators 2. Sākot no 2014. gada 1. jūlija 2.1. Ražojumam ir miega režīms un/vai cits stāvoklis, kas nodrošina miega režīma funkcijas, un šis režīms vai stāvoklis nepārsniedz piemērojamās patērētās jaudas prasības attiecībā uz miega režīmu. 2.2. Jaudas patēriņš miega režīmā nepārsniedz 5,00 W galddatoriem un integrētajiem galddatoriem un 3,00 W piezīmjdatoriem. 2.3. Galddatoriem un integrētajiem galddatoriem, kuru jaudas patēriņš dīkstāvē ir mazāks par vai vienāds ar 10,00 W, nav jānodrošina diskrētas sistēmas miega režīms. 2.4. Ja ražojums ir laists tirgū ar iespējotu WOL funkciju miega režīmā: a) var piemērot papildu kvotu 0,70 W apmērā; b) tas jātestē gan ar iespējotu, gan atspējotu WOL funkciju un tam ir jāatbilst abām prasībām. 2.5. Ja produktu laiž tirgū bez spējas izmantot Ethernet, to testē bez WOL iespējošanas.

3. MINIMĀLĀS JAUDAS REŽĪMS

Galddators, integrētais galddators un piezīmjdators 3. Sākot ar šīs regulas stāšanās spēkā dienu 3.1. Jaudas patēriņš minimālās jaudas režīmā nepārsniedz 0,50 W. 3.2. Ražojumam ir jaudas režīms vai cits režīms, kas nepārsniedz piemērojamās patērētās jaudas prasības attiecībā uz minimālās jaudas režīmu, kad ražojums ir savienots ar energotīkla barošanas avotu. 3.3. Ja ražojumu laiž tirgū ar informācijas vai statusa displeju, var piemērot papildu kvotu 0,50 W apmērā.

4. IZSLĒGTS REŽĪMS

Galddators, integrētais galddators un piezīmjdators 4. Sākot no 2014. gada 1. jūlija 4.1. Jaudas patēriņš izslēgtā režīmā nepārsniedz 1,00 W. 4.2. Ražojumam ir izslēgts režīms un/vai cits stāvoklis, un šis režīms vai stāvoklis nepārsniedz piemērojamās patērētās jaudas prasības attiecībā uz izslēgtu režīmu, kad ražojums ir savienots ar energotīkla barošanas avotu. 4.3. Ja ražojums ir laists tirgū ar iespējotu WOL funkciju izslēgtā režīmā: a) var piemērot papildu kvotu 0,70 W apmērā; b) tas jātestē gan ar iespējotu, gan atspējotu WOL funkciju un tam ir jāatbilst abām prasībām. 4.4. Ja produktu laiž tirgū bez spējas izmantot Ethernet, to testē bez WOL iespējošanas.

5. IEKŠĒJĀ BAROŠANAS AVOTA EFEKTIVITĀTE

Galddators, integrētais galddators, vienkāršotais klienta galddators un mazserveris 5.1. Sākot no 2014. gada 1. jūlija Neviens datoru iekšējais barošanas avots nedarbojas ar mazāk kā: a) 85 % efektivitāti pie 50 % nominālās izejas jaudas; b) 82 % efektivitāti pie 20 % un 100 % nominālās izejas jaudas; c) 0,9 jaudas koeficientu pie 100 % nominālās izejas jaudas. Iekšējie barošanas avoti, kuru maksimālā nominālā izejas jauda ir mazāka par 75 W, ir atbrīvoti no jaudas koeficienta prasības.

Datoru serveri 5.2. Sākot no 2014. gada 1. jūlija 5.2.1. Neviens jauktās izejas jaudas (maiņstrāva–līdzstrāva) barošanas avots nedarbojas ar mazāk kā: a) 85 % efektivitāti pie 50 % nominālās izejas jaudas; b) 82 % efektivitāti pie 20 % un 100 % nominālās izejas jaudas. 5.2.2. Neviens jauktās jaudas (maiņstrāva–līdzstrāva) barošanas avots nedarbojas ar mazāk kā: a) 0,8 jaudas koeficientu pie 20 % nominālās izejas jaudas; b) 0,9 jaudas koeficientu pie 50 % nominālās izejas jaudas; c) 0,95 jaudas koeficientu pie 100 % nominālās izejas jaudas. 5.2.3. Neviens vienas izejas jaudas (maiņstrāva–līdzstrāva) barošanas avots ar nominālo izejas jaudu ne vairāk kā 500 W nedarbojas ar mazāk kā: a) 70 % efektivitāti pie 10 % nominālās izejas jaudas; b) 82 % efektivitāti pie 20 % nominālās izejas jaudas; c) 89 % efektivitāti ar 50 % nominālās izejas jaudas; d) 85 % efektivitāti ar 100 % nominālās izejas jaudas. 5.2.4. Neviens vienas izejas jaudas (maiņstrāva–līdzstrāva) barošanas avots ar nominālo izejas jaudu ne vairāk kā 500 W nedarbojas ar mazāk kā: a) 0,8 jaudas koeficientu pie 20 % nominālās izejas jaudas; b) 0,9 jaudas koeficientu pie 50 % nominālās izejas jaudas; c) 0,95 jaudas koeficientu pie 100 % nominālās izejas jaudas. 5.2.5. Neviens vienas izejas jaudas (maiņstrāva–līdzstrāva) barošanas avots ar nominālo izejas jaudu, kas lielāka par 500 W, bet nepārsniedz 1 000 W, nedarbojas ar mazāk kā: a) 75 % efektivitāti pie 10 % nominālās izejas jaudas; b) 85 % efektivitāti pie 20 % un 100 % nominālās izejas jaudas; c) 89 % efektivitāti pie 50 % nominālās izejas jaudas. 5.2.6. Neviens vienas izejas jaudas (maiņstrāva–līdzstrāva) barošanas avots ar nominālo izejas jaudu, kas lielāka par 500 W, bet nepārsniedz 1 000 W, nedarbojas ar mazāk kā: a) 0,65 jaudas koeficientu pie 10 % nominālās izejas jaudas; b) 0,8 jaudas koeficientu pie 20 % nominālās izejas jaudas; c) 0,9 jaudas koeficientu pie 50 % nominālās izejas jaudas; d) 0,95 jaudas koeficientu pie 100 % nominālās izejas jaudas. 5.2.7. Neviens vienas izejas jaudas (maiņstrāva–līdzstrāva) barošanas avots ar nominālo izejas jaudu vairāk nekā 1 000 W nedarbojas ar mazāk kā: a) 80 % efektivitāti pie 10 % nominālās izejas jaudas; b) 88 % efektivitāti pie 20 % un 100 % nominālās izejas jaudas; c) 92 % efektivitāti pie 50 % nominālās izejas jaudas. 5.2.8. Neviens vienas izejas jaudas (maiņstrāva–līdzstrāva) barošanas avots ar nominālo izejas jaudu vairāk nekā 1 000 W nedarbojas ar mazāk kā: a) 0,8 jaudas koeficientu pie 10 % nominālās izejas jaudas; b) 0,9 jaudas koeficientu pie 20 % nominālās izejas jaudas; c) 0,9 jaudas koeficientu pie 50 % nominālās izejas jaudas; d) 0,95 jaudas koeficientu pie 100 % nominālās izejas jaudas.

6. ENERGOPATĒRIŅA VADĪBAS IESPĒJOŠANA

Galddators, integrētais galddators un piezīmjdators 6.1. Sākot ar šīs regulas stāšanās spēkā dienu

Datoram ir energopatēriņa vadības funkcija vai līdzīga funkcija, kas laikā, kad dators nepilda savu galveno funkciju vai kad no tā funkcijām nav atkarīgi citi enerģiju patērējoši ražojumi, automātiski pārslēdz datoru uz režīmu, kurā ražojums patērē mazāk enerģijas nekā piemērojamā jaudas patēriņa prasība miega režīmam.

6.2. Sākot no 2014. gada 1. jūlija ►M1

6.2.1. Pārejot uz miega režīmu vai izslēgtu režīmu ar WOL, dators samazina jebkuru aktīvo 1 gigabita sekundē (Gb/s) vai ātrāku Ethernet tīkla savienojumu datu pārraides ātrumu. ◄

6.2.2. Atrodoties miega režīmā, reakcijai uz “aktivizēšanas notikumiem”, piemēram, uz aktivitāti tīklā vai uz darbībām, kas veiktas ar lietotāja saskarnes ierīcēm, vajadzētu notikt ≤ 5 sekundēs, sākot no aktivizēšanas notikuma iniciēšanas sistēmā, līdz sistēma kļūst pilnībā izmantojama, ietverot arī displeja funkciju.

6.2.3. Datoru laiž tirgū ar iestatījumu, kas nodrošina, ka displejs pārslēdzas miega režīmā, ja lietotājs 10 minūtes nav veicis nekādas darbības.

6.2.4. Datoram, kas spēj izmantot Ethernet, ir iespējams iespējot vai atspējot WOL funkciju, ja tāda ir, miega režīmam. Datoram, kas spēj izmantot Ethernet, ir iespējams iespējot vai atspējot WOL funkciju izslēgtam režīmam, ja WOL funkcija izslēgtā režīmā ir paredzēta.

6.2.5. Ja ir pieejams konkrēts miega režīms vai cits stāvoklis, kas nodrošina miega režīma funkciju, režīmu iestata tā, lai tas aktivizētos, ja lietotājs 30 minūtes nav veicis nekādas darbības. Šī energopatēriņa vadības funkcija tiek aktivizēta pirms ražojuma laišanas tirgū.

6.2.6. Lietotāji var viegli aktivizēt vai deaktivēt jebkādu(-us) bezvadu tīkla savienojumu(-us), un lietotājiem ar simbola, gaismas vai līdzvērtīga līdzekļa starpniecību skaidri parāda, kad ir aktivizēts(-i) vai deaktivēts(-i) bezvadu tīkla savienojums(-i).

7. INFORMĀCIJA, KO SNIEDZ RAŽOTĀJI

Galddators, integrētais galddators un piezīmjdators 7.1. Sākot no 2014. gada 1. jūlija 7.1.1. Ražotāji tehniskajā dokumentācijā sniedz un brīvpiekļuves tīmekļa vietnēs publisko šādu informāciju: a) ražojuma veids un kategorija, kā noteikts 2. pantā (viena un tikai viena kategorija); b) ražotāja nosaukums, reģistrēts tirdzniecības nosaukums vai reģistrēta preču zīme un adrese saziņai ar ražotāju; c) ražojuma modeļa numurs; d) izgatavošanas gads; e) ETEC vērtība (kWh) un komplektācijai atbilstīgās korekcijas, ko piemēro, kad ir atspējotas visas diskrētās grafikas kartes (dGfx), ja sistēmu testē ar pārslēdzamu grafiku režīmu un ja displeju darbina vienota atmiņas piekļuve (UMA); f) ETEC vērtība (kWh) un komplektācijai atbilstīgās korekcijas, ko piemēro, kad ir iespējotas visas diskrētās grafikas kartes (dGfx); g) dīkstāves jaudas patēriņš (W); h) miega režīma jaudas patēriņš (W); i) miega režīma jaudas patēriņš (W) ar iespējotu WOL (kad iespējots); j) izslēgta režīma jaudas patēriņš (W); k) izslēgta režīma jaudas patēriņš (W) ar iespējotu WOL (kad iespējots); l) iekšējā barošanas avota efektivitāte pie 10 %, 20 %, 50 % un 100 % nominālās izejas jaudas; m) ārējā barošanas avota efektivitāte; n) datora trokšņa līmeņi (deklarētais A svērtais akustiskās jaudas līmenis); o) ielādes ciklu minimālais skaits, ko spēj nodrošināt akumulatori (attiecas vienīgi uz piezīmjdatoriem); p) mērījumu metodika, ko izmanto, lai noteiktu e)–o) apakšpunktā minēto informāciju; q) darbību secība, lai nodrošinātu stabilu stāvokli attiecībā uz jaudas patēriņu; r) apraksts par to, kā tika izraudzīts vai ieprogrammēts miega un/vai izslēgts režīms; s) notikumu secība, kas vajadzīgi, lai sasniegtu režīmu, kurā iekārta automātiski pāriet uz miega un/vai izslēgtu režīmu; t) dīkstāves stāvokļa ilgums, pirms dators automātiski nonāk miega režīmā vai citā stāvoklī, kas nepārsniedz piemērojamās jaudas patēriņa prasības attiecībā uz miega režīmu; u) laiks, kas paiet no brīža, kad lietotājs neveic nekādas darbības, līdz brīdim, kurā dators automātiski nonāk režīmā, kas patērē mazāk enerģijas nekā miega režīms; v) laiks, kas paiet no brīža, kad lietotājs neveic nekādas darbības, līdz brīdim, kad aktivizējas miega režīms; w) informācija lietotājam par energopatēriņa vadības funkcijas energoietaupījumu potenciālu; x) informācija lietotājam par to, kā iespējot energopatēriņa vadības funkciju; y) ražojumiem ar integrētu displeju, kas satur dzīvsudrabu, – kopējais dzīvsudraba saturs, kuru izsaka kā X,X mg; z) mērījumu testu parametri: — testa spriegums (V) un frekvence (Hz), — elektroapgādes sistēmas signāla kopējais kropļojumu koeficients, — informācija un dokumentācija par elektriskajos testos izmantotajiem instrumentiem, konfigurāciju un strāvas slēgumiem. 7.1.2. Ja ražojuma modeli laiž tirgū ar vairākām konfigurācijām, 7.1.1. punktā prasīto informāciju par ražojumu var sniegt vienu reizi par katru ražojuma kategoriju (kā noteikts 2. pantā), aprakstot konfigurāciju, kam šajā ražojuma kategorijā ir augstākais jaudas patēriņš. Sniegtajā informācijā iekļauj visu to modeļu konfigurāciju sarakstu, kuras reprezentē modelis, par kuru tiek sniegta informācija.

Piezīmjdators 7.2. Sākot no 2014. gada 1. jūlija Ja piezīmjdatoru darbina akumulators(-i), kam nevar piekļūt un ko nevar nomainīt neprofesionāls lietotājs, papildus 7.1. punktā norādītajai informācijai ražotāji tehniskajā dokumentācijā, brīvas piekļuves tīmekļa vietnēs un uz piezīmjdatora ārējā iepakojuma sniedz šādu informāciju “Lietotāji paši nevar nomainīt šā ražojuma akumulatoru(-us).” Uz piezīmjdatora ārējā iepakojuma sniegtā informācija ir skaidri saskatāma un salasāma, kā arī tiek sniegta visās tās valsts oficiālajās valodās, kurā ražojums tiek tirgots.